ທ. ​ໄບ​ເດັນ ຊະ​ນະ​ໃນ 8 ລັດ ຂະ​ນະ​ທີ່​ ທ. ແຊນ​ເດີ​ສ໌ ມີ​ຄະ​ແນນ​ນຳ​ໜ້າ ໃນ​ລັດ​ຄາ​ລິ​ຟໍ​ເນຍ 
ໃນ​ຂະ​ນະ​ທີ່​ບັດ​​ຄະ​ແນນ​ສຽງກຳ​ລັງ​ຖືກ​ນັບ​ຢູ່ນັ້ນ, ທ່ານ​ໄບ​ເດັນ ໄດ້ຮັບ​ຄະ​ແນນ​ຫລຸດ​ທ່ານ​ແຊນ​ເດີ​ສ໌ ຢູ່​ໃນ​ລັດ​ຄາ​ລິ​ຟໍ​ເນຍ ແຕ່ກໍ​ມີ​ຄະ​ແນນ​ຊະ​ນະຢູ່ ພາຍ​ຫລັງ​ທີ່​ໄດ້​ຮັບ​ໄຊ​ຊະ​ນະ​ຢູ່​ໃນ​ລັດ​ອື່ນໆ ໄປ​ແລ້ວ.
ການໂຄສະນາຫາສຽງຂອງອະດີດຮອງປະທານາທິບໍດີ ໂຈ ໄບເດັນ (Joe Biden) ເພື່ອໃຫ້ຖືກແຕ່ງຕັ້ງເປັນຜູ້ຕາງໜ້າພັກເດໂມແຄຣັດໄປແຂ່ງຂັນເປັນປະທານາທິບໍດີ ໄດ້ຮັບແຮງກະຕຸ້ນພຸ້ງສູງຂຶ້ນ ໃນວັນອັງຄານວານນີ້ ເມື່ອທ່ານໄດ້ຮັບໄຊຊະນະໃນຢ່າໜ້ອຍ 8 ລັດຂອງຈຳນວນທັງໝົດ 14 ລັດ ທີ່ບັນດາພວກປ່ອນບັດໄປເລືອກເອົາຜູ້ສະໝັກທີ່ເຂົາເຈົ້າມັກຢູ່ໃນການເລືອກຕັ້ງຂັ້ນຕົ້ນ ໃນຕອນເຊົ້າໆ ຂອງວັນພຸດມື້ນີ້ ສະມາຊິກສະພາສູງເບີນີ ແຊນເດີສ໌ (Bernie Sanders) ໄດ້ຮັບຄະແນນນຳໜ້າໝູ່ຢູ່ໃນລັດຄາລິຟໍເນຍ, ຊຶ່ງເປັນຈຳນວນຄະແນນທີ່ໃຫຍ່ທີ່ສຸດໃນການແຂ່ງຂັນນີ້ ແລະລັດເທັກຊັສແມ່ນຍັງມີຄະແນນສູສີກັນຫລາຍ ຊຶ່ງຍາກທີ່ຈະບອກໄດ້ Mike O'Sullivan, ນັກຂ່າວວີໂອເອມີລາຍລະອຽດເພີ້ມກ່ຽວກັບຜົນການເລືອກຕັ້ງໃນວັນອັງຄານພິເສດ ຊຶ່ງບົວສະຫວັນຈະນຳມາສະເໜີທ່ານໃນອັນດັບຕໍ່ໄປ ບັນດາຜູ້ປ່ອນບັດໄດ້ພາກັນໄປຫາສະຖານທີ່ປ່ອນບັດຢູ່ໃນລັດຕ່າງໆທີ່ຢູ່ໃນວົງລັດສະໝີອັນກວ້າງໆ - ນັບແຕ່ລັດເວີຈີເນຍ ໄປຈົນເຖິງລັດຄາລິຟໍເນຍ-- ຊຶ່ງເປັນບ່ອນໃຫ້ຄະແນນໃຫຍ່ທີ່ສຸດຂອງວັນອັງຄານວານນີ້ ໃນຂະນະທີ່ບັດຄະແນນສຽງກຳລັງຖືກນັບຢູ່ນັ້ນ, ທ່ານໄບເດັນ ໄດ້ຮັບຄະແນນຫລຸດທ່ານແຊນເດີສ໌ ຢູ່ໃນລັດຄາລິຟໍເນຍ ແຕ່ກໍມີຄະແນນຊະນະຢູ່ ພາຍຫລັງທີ່ໄດ້ຮັບໄຊຊະນະຢູ່ໃນລັດອື່ນໆ ໄປແລ້ວ ທ່ານ ໂຈ ໄບເດັນ, ຜູ້ສະໝັກເລືອກຕັ້ງປະທານາທິບໍດີຈາກພັກເດໂມແຄຣັດ ທ່ານນຶ່ງກ່າວວ່າ: ແລະທ່ານໄບດັນ ໄດ້ຮັບໄຊຊະນະຢູ່ໃນລັດແມັສຊາຈູແຊັສ, ຊຶ່ງເປັນລັດບ້ານຢູ່ ຂອງຄູ່ແຂ່ງຂອງທ່ານ, ສະມາຊິກສະພາສູງເອລີຊາເບດ ວໍເຣນ (Elizabeth Warren) ການແຂ່ງຂັນແມ່ນເຄັ່ງຮ້ອນຂຶ້ນ ໃນວັນຈັນຜ່ານມາ ເມື່ອອະດີດເຈົ້າເມືອງ ເມືອງເຊົ້າເບນ, ລັດອິເດຍນາ, ທ່ານພີດ ບູຕິເຈຈ (Pete Buttigieg) ແລະ ສະມາຊິກສະພາສູງລັດມິນເນໂຊຕາ, ທ່ານນາງ ເອມມີ ໂຄລບູຈາຣ໌, ໄດ້ຖອນໂຕອອກຈາກການແຂ່ງຂັນ ແລະພາກັນໃຫ້ການຮັບຮອງຢ່າງເປັນທາງການແກ່ທ່ານໄບເດັນ ທ່ານແຊນເດີສ໌ ໄດ້ຮັບໄຊຊະນະຢູ່ໃນລັດເວີມັນທ໌ ທີ່ເປັນລັດບ້ານຂອງທ່ານເອງ ພ້ອມກັບລັດຢູທາ ແລະລັດໂຄໂລຣາໂດ ທ່ານເບີນີ ແຊນເດີສ໌ (Bernie Sanders), ຜູ້ສະໝັກເລືອກຕັ້ງປະທານາທິບໍດີທ່ານນຶ່ງກ່າວວ່າ: ທ່ານນາງ ເອລີຊາເບດ ວໍເຣນ ທີ່ໄດ້ຮັບຄະແນນລາກຫລັງໝູ່ຫລາຍທີ່ສຸດນັ້ນ ແນະນຳໃຫ້ພວກສະໜັບສະໜຸນທ່ານນາງ ໃຫ້ປ່ອນບັດເອົາຕາມຄວາມຮູ້ສຶກໃນໃຈຂອງເຂົາເຈົ້າ ບໍ່ແມ່ນອີງໃສ່ພວກນັກຊ່ຽວຊານເວົ້າ ສະມາຊິກສະພາສູງເອລີຊາເບດ ວໍເຣນ, ຜູ້ສະໝັກເລືອກຕັ້ງປະທານາທິບໍດີ ຈາກພັກເດໂມແຄຣັດທ່ານນຶ່ງເວົ້າວ່າ: ມະຫາເສດຖີເງິນຕື້ ໄມໂຄ ບລູມເບີກ (Michael Bloomberg) ໄດ້ຮັບໄຊຊະນະຢູ່ໃນແຕ່ເກາະຊາມົວຂອງອາເມຣິກາເທົ່ານັ້ນ ແຕ່ກໍມີຄວາມຮູ້ສຶກກະຕືລືລົ້ນ ຢູ່ໃນລັດຟລໍຣິດາທີ່ຈະຈັດການເລືອກຕັ້ງຂັ້ນຕົ້ນຂອງຕົນຂຶ້ນ ໃນສອງອາທິດຂ້າງໜ້ານີ້ ທ່ານໄມໂຄ ບລູມເບີກ, ຜູ້ສະໝັກເລືອກຕັ້ງປະທານາທິບໍດີຈາກພັກເດໂມແຄຣັດທ່ານນຶ່ງເວົ້າວ່າ: ສ່ວນປະທານາທິບໍດີ ດໍໂນລ ທຣຳນັ້ນ ເວົ້າວ່າ ທ່ານຈະທຳການໂຕວາທີກັບຜູ້ສະໝັກມາຈາກພັກເດໂມແຄຣັດທີ່ໄດ້ຮັບໄຊຊະນະ ດ້ວຍຄວາມຍິນດີເປັນຢ່າງຍິ່ງ ຢູ່ໃນຫລາຍອາທິດຂ້າງໜ້າ ກ່ອນການເລືອກຕັ້ງທີ່ຈະຈັດຂຶ້ນໃນວັນທີ 3 ພະຈິກນີ້ Joe Biden, Democratic Presidential Candidate: Bernie Sanders, Presidential Candidate: Senator Elizabeth Warren, Democratic President Candidate: